สวัสดีค่ะ จะถามว่าถ้าประจำเดือนมาแล้วจะมีโอกาสท้องมั้ยคะ มีเพศสัมพันธ์ล่าสุดวันที่ 12 กย. และได้ผ่าตัดซ่อมแซมรังไข่วันที่15 กย. เพราะว่าซีสในรังไข่แตกและมีเลือดออกในช่องท้องค่ะ แล้วประจำเดือนมาวันที่ 19-23กย. จนตอนนี้21ตค.แล้วประจำเดือนยังไม่มา จะมีโอกาสท้องมั้ยคะ (ช่วงดึกๆ ปัสสาวะบ่อยขึ้นค่ะ 2-3ครั้ง)
สวัสดีค่ะ หากประจำเดือนได้มาแล้วในวันที่ 19-23 ก.ย. โดยมาในช่วงวันที่ที่ควรจะมา ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 12 ก.ย. ค่ะดังนั้น หากในเดือน ต.ค. ประจำเดือนยังไม่มา ก็อาจเกิดจากสาเหตุต่างๆ เช่น ผลจากการผ่าตัด อาจไปมีผลต่อการทำงานของรังไข่ ทำให้ไข่ตกช้าได้ หรือเกิดจากการมีความเครียด ทำงานหนัก พักผ่อนน้อย อดนอน มีน้ำหนักลด หรือมีน้ำหนกัเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากกังวล ก็อาจลองตรวจหาการตั้งครรภ์ดูก็ได้ค่ะส่วนอาการปัสสาวะบ่อย หากเป็นเฉพาะช่วงกลางคืน ก็ไม่น่าเกิดจากการติดเชื้อทางเดินปัสสาวะ หรือเป็นโรคอื่นๆ ของระบบทางเดินปัสสาวะ แต่อาจเกิดจากการดื่มน้ำมากในช่วงเย็นหรือก่อนนอน หรือมีการดื่มชา กาแฟ แอลกอฮอล์ หรือเกิดจากอากาศที่หนาวเย็นในช่วงกลางคืน หรือเปิดแอร์เย็น เป็นต้น หากไม่มีอาการผิดปกติอื่นๆ ร่วม ก็ไม่น่าผิดปกติหรืออันตรายอะไรค่ะ